האספה המחוקקת של פודוצ'רי

האספה המחוקקת של פודוצ'רי או פודוצ'רי וידאהן סבהה (בטמילית: புதுச்சேரி சட்டப் பேரவை; במלאיאלאם: പുതുച്ചേരി നിയമസഭ; בטלוגו: పుదుచ్చేరి శాసనసభ), היא הפרלמנט המדינתי של טריטוריית האיחוד פודוצ'רי. באספה חברים 30 נציגים, הנבחרים ממחוזות בחירה. היסטוריה באוקטובר 1946 הקימה הרפובליקה הצרפתית הרביעית אספת נבחרים להודו הצרפתית. האספה כללה 44 חברים מכלל מושבות צרפת בהודו, בהם מושבותיה בבנגל. ב־1954 סיפחה הודו את מושבות צרפת בבנגל, ופונדיצ'רי עברה דה פקטו לידי הודו ב־1 בנובמבר 1954, תחת הסכם מאוקטובר 1954 בין ממשלת הודו וממשלת צרפת. בעקבות כך הוקמה בטריטורייה ב־1955 אספת נבחרים. ב־16 באוגוסט 1962 הפכה הטריטורייה באופן רשמי לחלק מהודו. במקביל אישר הפרלמנט ההודי תיקון לחוקת הודו קבע מנגנון להקמת אספות מחוקקות לטריטוריות איחוד, דבר שלא ניתן להן מיצירת המעד ב־1957 עד לאותה העת. הרכב ההרכב הנוכחי של האספה המחוקקת של פודוצ'רי היא האספה המחוקקת ה-16, שנבחרה באפריל 2026. בהרכב שולטת קואליציית הברית הדמוקרטית הלאומית המזוהה עם מפלגת העם ההודית (4) ובראשות ה־N. R. קונגרס (12), בה שותפים גם חבר אנה דראווידה מונטרה קזגאם הכלל הודית, נציג LJK ועצמאי אחד. באופוזיציה נמצאים מפלגות דראווידה מונטרה קזגאם (5), טמילגה וטרי קזגאם (2), הקונגרס הלאומי ההודי (1), ניאם מקאל קגאם (1) ושני עצמאיים. בעקבות היות פודוצ'רי טריטוריית איחוד ממשלת הודו רשאית למנות עד שלושה חברים באספה, שאינם בעלי משרה רשמית אחרת. בעתירה של ממשלת פונדיצ'רי נגד ממשלת הודו ב־2018 פסק בית המשפט העליון של הודו כי אין חובה להיוועץ בממשלת הטריטורייה לגבי המינויים. האספה בוחרת את נציג הטריטוריה ברג'יה סבהה. קישורים חיצוניים אתר האינטרנט הרשמי של קצין הבחירות הראשי של פודוצ'רי (באנגלית) Puducherry Election Results, Result University הערות שוליים